**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-935-2/16**

**Podgorica, 18.07.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/87134-87137 od 24.05.2016.godine, izjavljene zbog povrede pravila postupka-nedonošenja rješenja JU Zahumlje Nikšić, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 12.07.2016. godine, donio:

**R J E Š E NJ E**

Žalba se usvaja.

Nalaže se JU Zahumlje Nikšić da donese rješenje po zahtjevu za slobodan pristup informacijama NVO Mans 16/87134-87137 od 04.05.2016.godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja JU Zahumlje Nikšić, podnosilac zahtjeva za pristup informaciji je uložio žalbu. U žalbi se navodi da su dana 28.04.2016.godine podnijeli zahtjev za pristup informacijama i to kopije: svih ugovora o volonterskom radu koje je JU Zahumlje Nikšić zaključilo u aprilu 2016.godine, svih ugovora o radu/rješenja o zasnivanju radnog odnosa na određeno/neodređeno vrijeme koje je JU Zahumlje Nikšić zaključila sa svojim zaposlenim aprilu 2016.godine, svih ugovora o djelu koje je JU Zahumlje Nikšić zaključila sa svojim zaposlenim aprilu 2016.godine i svih ugovora o privremenim i povremenim poslovima koje je JU Zahumlje Nikšić zaključila sa svojim zaposlenim aprilu 2016.godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 27.06.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-3842-1/16 od 27.06.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je aktom br.07-42-3842-2/16 od 04.07.2016.godine obavijestio Savjet Agencije da su traženu dokumentaciju, sa zakašnjenjem, dostavili NVO Mans, a da je zakašnjenje izazvano intezivnim aktivnostima na realizaciji planiranih programskih obaveza, kao i neiskustvo u realizaciji ovakvih obaveza jer do sada nijesu imali sličnih obaveza. JU Zahumlje Nikšić u prilogu akta br.07-42-3842-2/16 od 04.07.2016.godine nije dostavilo rješenje kojim je odlučeno o zahtjevu NVO Mans br.16/87134-87137.

U konkretnom predmetu, JU Zahumlje Nikšić nije donijela rješenje po osnovu podnijetog zahtjeva za slobodan pristup informacijama NVO Mans 16/87134-87137 od 04.05.2016. godine u zakonskom roku. JU Zahumlje Nikšić je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku, u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**